Дело C‑660/15 P
Viasat Broadcasting UK Ltd
срещу
Европейска комисия
„Обжалване — Държавни помощи — Член 107, параграф 1 ДФЕС — Член 106, параграф 2 ДФЕС — Мярка на датските органи в полза на датския обществен радиотелевизионен оператор TV2/Danmark — Компенсиране на разходите за изпълнение на задълженията за обществена услуга — Решение, с което помощта се обявява за съвместима с вътрешния пазар“
Резюме — Решение на Съда (първи състав) от 8 март 2017 г.
1.        Съдебно производство — Устна фаза на производството — Възобновяване — Задължение за възобновяване на устната фаза на производството, за да се даде възможност на страните да представят становища по правни въпроси, повдигнати в заключението на генералния адвокат — Липса
(член 252, втора алинея ДФЕС; член 23 от Статута на Съда; член 83 от Процедурния правилник на Съда)
2.        Помощи, предоставяни от държавите — Понятие — Мерки за компенсиране на разхода, свързан с поети от предприятие задачи за обществена услуга — Изключване — Условия, посочени в решение Altmark
(член 107, параграф 1 ДФЕС)
3.        Конкуренция — Предприятия, които са натоварени с функцията да оказват услуги от общ икономически интерес — Задължение за спазване на нормите на Договора — Критерии за преценка на съвместимостта на държавното финансиране с вътрешния пазар — Липса на условие за икономическа ефикасност на оператора, на когото е възложено предоставянето на услугата
(член 106, параграф 2 ДФЕС)
4.        Помощи, предоставяни от държавите — Понятие — Мерки за компенсиране на разхода, свързан с поети от предприятие задачи за обществена услуга —– Разграничение между критерия по дело Altmark, който цели да се установи съществуването на помощ, и критерия по член 106, параграф 2 ДФЕС, който позволява да се установи дали помощта е съвместима с вътрешния пазар
(член 106, параграф 2, ДФЕС и член 107, параграф1 ДФЕС)
5.        Актове на институциите — Мотивиране — Задължение — Обхват
(член 296 ДФЕС)
1.      Вж. текста на решението.
(вж. т. 12—14)
2.      Вж. текста на решението.
(вж. т. 24—26)
3.      Вж. текста на решението.
(вж. т. 30)
4.      За да разгледа мярка предвид член 106, параграф 2 ДФЕС, Комисията не е била длъжна да провери дали са спазени условията, установени с решението Altmark, и в частност второто и четвъртото условие. Всъщност проверката дали са спазени установените с тази съдебна практика условия се извършва на предходен етап, с други думи, когато се разглежда въпросът дали съответните мерки трябва да бъдат квалифицирани като държавни помощи. Наистина на този въпрос следва да се отговори, преди евентуално да се провери дали дадена несъвместима помощ е все пак необходима за изпълнението на задачата, възложена на получателя на съответната мярка, предвид член 106, параграф 2 ДФЕС.
Условията, установени с решение Altmark, обаче не следва повече да се прилагат, когато, след като е констатирала, че дадена мярка трябва да бъде квалифицирана като помощ — по-специално тъй като получилото я предприятие не може да издържи проверката, при която се извършва сравнение с типичното предприятие, което е добре управлявано и подходящо оборудвано, за да може да изпълнява необходимите изисквания за обществена услуга — Комисията проверява дали тази помощ може да бъде обоснована предвид член 106, параграф 2 ДФЕС.
(вж. т. 33—35)
5.      Вж. текста на решението.
(вж. т. 43)